धारा 286 की उपधारा (4) में उन परिस्थितियों का उल्लेख किया गया है जिनमें भारत में अवस्थित हो चुके किसी अंतर्राष्ट्रीय समूह के घटक निकाय द्वारा भारत में उपर्युक्त रिपोर्ट पेश करनी होगी। उदाहरण के लिए उन परिस्थितियों में यह रिपोर्ट पेश करनी होगी जब किसी ऐसे देश अथवा क्षेत्र में अवस्थित जनक निकाय की वजह से सीबीसी रिपोर्ट प्राप्त करने में विफलता सामने आएगी जिसके साथ सीबीसी रिपोर्टों के आदानप्रदान का प्रावधान करने वाला कोई भी समझौता नहीं किया गया है। इसी तरह उन परिस्थितियों में यह रिपोर्ट करनी होगी जब संबंधित देश अथवा क्षेत्र में प्रणालीगत विफलता की जानकारी मिलेगी और इस बारे में इस तरह के घटक निकाय को सूचित कर दिया जाएगा।